Κίκε Σαβέριο

Ο  Χαβιέ Ενρίκε «Κίκε» Ντελγάδο Σαβέριο (ισπανικά: Javier Enrique "Kike" Delgado Saverio, Γένοβα, 19 Ιουνίου 1999), ευρύτερα γνωστός στο κοινό ως Κίκε Σαβέριο, είναι Εκουαδοριανός επαγγελματίας ποδοσφαιριστής, ο οποίος αγωνίζεται ως εξτρέμ για τον Άρη Θεσσαλονίκης της Super League. Είναι κάτοχος τριών υπηκοοτήτων (ιταλική, ισπανική και εκουαδοριανή).

Γεννημένος στο Γένοβα της Ιταλίας από γονείς από το Εκουαδόρ , όπου επέστρεψε σε βρεφική ηλικία. Όταν ήταν 5 ετών, η οικογένεια του μετανάστευσε εκ νέου, αυτή τη φορά στην Βαρκελώνη.. Εκεί, ο Κίκε ξεκίνησε την ενασχόλησή του με το ποδόσφαιρο, στα τμήματα υποδομών της UE Cornellà, και το 2015 μεταπήδησε στις Ακαδημίες της Μπαρτσελόνα.  Ξεκίνησε προπονήσεις στη Β’ ομάδα νέων, με προπονητή τον Γαλικιανό Quique Álvarez και τη σεζόν 2017/18 μετακόμισε στη Α’ ομάδα νέων, με την οποία κέρδισε το Division of Honor (σ.σ. είναι το κορυφαίο ισπανικό πρωτάθλημα ποδοσφαίρου για νέους παίκτες κάτω των 19 ετών) καθώς και το ΟΥΕΦΑ Γιουθ Λιγκ, αν και έχασε ένα μεγάλο μέρος και των δύο διοργανώσεων λόγω ενός μυϊκού τραυματισμού. 

Στο τέλος της σεζόν, και πιο συγκεκριμένα στις 12 Ιουλίου 2018, ανανέωσε το συμβόλαιό του με τον σύλλογο μέχρι το 2020, με ρήτρα καταγγελίας 50 εκατομμυρίων ευρώ.  Τη σεζόν 2018/19 προωθήθηκε στη Μπαρτσελόνα Β, η οποία αγωνίζονταν στη Σεγούντα Ντιβισιόν Β, κατηγορία στην οποία έκανε το ντεμπούτο του στον αγώνα της πρώτης αγωνιστικής κόντρα στην Club Deportivo Alcoyano, μπαίνοντας στο δεύτερο ημίχρονο ως αλλαγή.  Γρήγορα εγκαταστάθηκε στο αριστερό άκρο της επιθετικής γραμμής της ομάδας, μέχρι τη στιγμή που ένας σοβαρός τραυματισμός στον τένοντα του αριστερού του ποδιού, διέκοψε την εξέλιξή του, κρατώντας τον εκτός δράσης για τέσσερις μήνες.  Έκλεισε την πρώτη του σεζόν στην ομάδα με συνολικά 15 συμμετοχές κι ένα γκολ, αυτό εναντίον της UE Olot.  Κατά τη δεύτερη σεζόν, με προπονητή τον García Pimienta, αγωνίστηκε σε 22 αγώνες, στους οποίους σημείωσε πέντε γκολ, και κλήθηκε από τον Κίκε Σετιέν στην αποστολή της πρώτης ομάδας για έναν αγώνα, χωρίς όμως τελικά να αγωνιστεί. Στις 30 Ιουνίου 2020, αποχώρησε από τον καταλανικό σύλλογο, στο τέλος του συμβολαίου του.  
Οσασούνα
Στις 16 Σεπτεμβρίου 2020, υπέγραψε τριετές συμβόλαιο με την Οσασούνα, και αρχικά τοποθετήθηκε στη θυγατρική ομάδα του συλλόγου, η οποία αγωνίζονταν στη Σεγούντα Ντιβισιόν Β.   Έπαιξε ένα μόνο παιχνίδι, εναντίον της CD Tudelano,  ενώ στη συνέχεια κλήθηκε να προπονείται με την πρώτη ομάδα. 
Πραγματοποίησε το ντεμπούτο του στις 15 Δεκεμβρίου 2020, σε έναν αγώνα για το Κύπελλο Ισπανίας ενάντια στην U.D.Tomares, και μάλιστα σημείωσε ένα από τα έξι γκολ της ομάδας του (0-6).  
Ανδόρρα
Την 1η Φεβρουαρίου 2021, ανακοινώθηκε η μεταγραφή του στην Ανδόρρα, ομάδα επίσης της Σεγούντα Β.  
Με την ομάδα των Πυρηναίων, και προπονητή τον Έντερ Σαράμπια, αγωνίστηκε συνολικά σε 12 ματς μέχρι το τέλος της σεζόν, 8 από αυτά ως βασικός, και σημείωσε ένα τέρμα.
ΣΝ Πονφερραδίνα
Τη σεζόν 2021/22 παραχωρήθηκε με δανεισμό διάρκειας ενός έτους, στην Πονφερραδίνα.  
Αγωνίστηκε συνολικά σε 32 παιχνίδια, εκ των οποίων τα 11 ως βασικός, ώσπου την προτελευταία μέρα του πρωταθλήματος, στην οποία μάλιστα πέτυχε και γκολ κόντρα στην Burgos CF, υπέστη ρήξη αχίλλειου τένοντα.   
Ντεπορτίβο Λα Κορούνια
Τον Ιανουάριο του 2023, υπέγραψε συμβόλαιο με την Ντεπορτίβο Λα Κορούνια. http://studiofutbol.com.ec/2023/01/22/oficial-kike-saverio-nuevo-jugador-del-deportivo-la-coruna/|obra=studiofutbol.com.ec 
Αγωνίστηκε σε 15 αγώνες με τον σύλλογο της Γαλικίας, συνήθως προερχόμενος από τον πάγκο, και σκόραρε δύο τέρματα. http://www.dxtcampeon.com/articulo/depor/analisis-plantilla-11-gorka-saverio-limitadas-opciones-exhibirse-4352252  
Άρης Θεσσαλονίκης
Αν και είχε ακόμη ένα χρόνο συμβόλαιο με την Ντεπορτίβο, αποχώρησε από τον σύλλογο και στις 2 Ιουλίου 2023 υπέγραψε συμβόλαιο συνεργασίας για 2+1 χρόνια, με τον Άρη Θεσσαλονίκης.  Επίσημα τους κίτρινους ο Κίκε Σαβέριο για 2+1 χρόνια
Σημείωσε το παρθενικό του τέρμα με τους «κίτρινους» στις 7 Ιανουαρίου 2024, σκοράροντας το 2ο τέρμα της ομάδας του, στο νικηφόρο (με 2-1) αγώνα κόντρα στον ΠΑΟΚ. Άρης – ΠΑΟΚ: 2-0 με εξαιρετικό πλασέ του Σαβέριο (video) 
Στις 14 Ιανουαρίου 2024, σημείωσε το δεύτερο τέρμα του με τη φανέλα του Άρη, στην εκτός έδρας νίκη με 0-4 επί του  Παναιτωλικού. Τα δύο γκολ των Σαβέριο και Σαμόρα που σφράγισαν τον θρίαμβο του Άρη επί του Παναιτωλικού

Το γκολ που σημείωσε ο Σαβέριο κόντρα στον Παναθηναϊκό στις 9 Φεβρουαρίου 2025, αναδείχθηκε ως το κορυφαίο της 22ης αγωνιστικής του πρωταθλήματος, σύμφωνα με την σχετική ηλεκτρονική ψηφοφορία των φιλάθλων.Άρης: Best Goal της 22ης αγωνιστικής του Σαβέριο στο «Κλ. Βικελίδης»

Εθνικές ομάδες
Ως κάτοχος τριών διαβατηρίων, ο Σαβέριο είχε το δικαίωμα επιλογής για να εκπροσωπήσει είτε την Ιταλία, είτε τον Ισημερινό, είτε την Ισπανία. Αρχικά επέλεξε τη χώρα της Ιβηρικής, πραγματοποιώντας το ντεμπούτο του για την  Εθνική Ισπανίας Κ-19, στις 14 Νοεμβρίου 2017, στην ήττα 1–2 από την αντίστοιχη της  Εθνική Πορτογαλίας Κ-19.
Το 2019, κλήθηκε από την εθνική ομάδα Κ20 του Ισημερινού για να προπονηθεί ενόψει του Παγκόσμιου Κυπέλλου Κ-20 του 2019,  αλλά δεν κατόρθωσε να κερδίσει μια θέση στην αποστολή για την τελική φάση της διοργάνωσης. 
Διακρίσεις
Μπαρτσελόνα
ΟΥΕΦΑ Γιουθ Λιγκ: 2017–18 
Παραπομπές

Εξωτερικοί σύνδεσμοι

Κατηγορία:Επιθετικοί ποδοσφαιριστές
Κατηγορία:Ποδοσφαιριστές Άρη Θεσσαλονίκης
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ισπανοί ποδοσφαιριστές
Κατηγορία:Ποδοσφαιριστές από τον Ισημερινό
Κατηγορία:Ποδοσφαιριστές Σεγούντα Ντιβιζιόν
Κατηγορία:Ποδοσφαιριστές Σεγούντα Ντιβιζιόν Β
Κατηγορία:Ποδοσφαιριστές Μπαρτσελόνα Β
Κατηγορία:Ποδοσφαιριστές ΚΑ Οσασούνα
Κατηγορία:Ποδοσφαιριστές ΦΚ Ανδόρρα
Κατηγορία:Ποδοσφαιριστές ΣΝ Πονφερραδίνα
Κατηγορία:Ποδοσφαιριστές Ντεπορτίβο Λα Κορούνια